wannaphong/clean_thaiwikipedia huggingface dataset:
# คาร์ล ชมิท-ร็อทลุฟ
คาร์ล ชมิท-ร็อทลุฟ (1 ธันวาคม ค.ศ. 1884 – 10 สิงหาคม ค.ศ. 1976) เป็นศิลปินชาวเยอรมัน

ชมิท-ร็อทลุฟ เป็นลูกชายเจ้าของโรงโม่ ศึกษาที่โรงเรียนประถมประจำท้องถิ่นจนกระทั่ง ค.ศ. 1895 เขาพบกับเอริช เฮ็คเคิล ที่โรงเรียนในเมืองเค็มนิทซ์ หลังจากที่เขาออกจากโรงเรียนใน ค.ศ. 1905 เขาเริ่มศึกษาเกี่ยวกับด้านสถาปัตยกรรมที่วิทยาลัยเทคนิคในเมืองเดรสเดิน เขาได้ร่วมก่อตั้งกลุ่มดีบรึคเคอร่วมกับสมาชิกในกลุ่มคนอื่น ๆ ซึ่งเขาทำงานต่อต้านสังคมที่เป็นไปตามกรอบในยุคนั้น งานของพวกเขาจัดอยู่ในประเภทลัทธิสำแดงพลังอารมณ์แบบเยอรมัน เขาย้ายจากเดรสเดินมายังเบอร์ลิน และมีส่วนร่วมกับนิทรรศการซ็อนเดอร์บุนท์ หลังจากที่ได้กลับไปเบอร์ลิน เขาได้เป็นสมาชิกของสภาแรงงานเพื่อศิลปะ  ใน ค.ศ. 1933 เขาออกจากสถาบันศิลปะปรัสเซียที่ซึ่งเขาได้รับเลือกให้เป็นสมาชิกใน ค.ศ. 1931 ถัดมาใน ค.ศ. 1937 ผลงานของเขากว่า 600 ชิ้นได้ถูกยึด และ 25 ชิ้นจาก 600 กว่าชิ้น ถูกจัดแสดงในงานนิทรรศการศิลปะที่เสื่อมทรามเหมือนกับเอมีล น็อลเดอ เขาถูกแยกออกจากหอวิจิตรศิลป์ไรช์ (Reich Chamber of Fine Art) และถูกห้ามไม่ให้เขียนภาพอีกต่อไป งานของเขาถูกทำลายเช่นเดียวกับสตูดิโอของเขาที่เบอร์ลิน เขาเสียชีวิตที่เบอร์ลินในวันที่ 10 สิงหาคม ค.ศ. 1976 รวมอายุได้ 91 ปี

 ลักษณะของผลงาน 
คาร์ล ชมิท-ร็อทลุฟ นิยมทำงานภาพทิวทัศน์บก ไม่นิยมภาพที่มีสีสันฉูดฉาด งานที่เขาทำเป็นงานประเภทภาพพิมพ์แกะไม้ ภาพพิมพ์หิน เป็นต้น
นับได้ว่าคาร์ล ชมิท-ร็อทลุฟ เป็นสมาชิกที่สำคัญคนหนึ่งในลัทธิสำแดงพลังอารมณ์แบบเยอรมัน
# อ็อทโท มึลเลอร์
อ็อทโท มึลเลอร์ (16 ตุลาคม ค.ศ. 1874 – 24 กันยายน ค.ศ. 1930) เป็นจิตรกรและช่างภาพพิมพ์ชาวเยอรมันในลัทธิสำแดงพลังอารมณ์แบบเยอรมัน

ชีวิต
หลังจากที่มึลเลอร์จบโรงเรียนประถมศึกษาในเกอร์ลิทซ์ เขาก็ได้ฝึกงานตั้งแต่ ค.ศ. 1890–1894 และหลังจากนั้นก็ศึกษาต่อที่สถาบันศิลปะที่เดรสเดินจนกระทั่ง ค.ศ. 1896 ระหว่าง ค.ศ. 1898–1899 เขาศึกษาที่สถาบันศิลปะที่มิวนิก มึลเลอร์ได้รับการสนับสนุนอย่างมากจากครอบครัวของแกร์ฮาร์ท เฮาพท์มัน เขาได้แต่งงานกับภรรยาของเขา และถัดมาใน ค.ศ. 1908 เขาได้ย้ายมาที่เบอร์ลิน เมื่องานของเขาถูกปฏิเสธจากกลุ่มแยกตัวเบอร์ลิน เขาจึงก่อตั้งกลุ่มแยกตัวใหม่ขึ้นมาท่ามกลางเหล่าสมาชิกที่เคยเป็นสมาชิกของดีบรึคเคอซึ่งเป็นกลุ่มที่เขาก็เคยร่วมเป็นสมาชิกอยู่ด้วย ใน ค.ศ. 1916 เขาถูกเรียกตัวไปรับราชการทหาร เมื่อสงครามสิ้นสุดลง เขาก็ได้กลับสู่เบอร์ลินที่ซึ่งงานแสดงของเขาถูกจัดแสดงอยู่ที่หอศิลป์ของเพาล์ คัสซีเรอร์ และใน ค.ศ. 1919 เขาได้รับเชิญให้ไปสอนที่สถาบันศิลปะเบร็สเลา ระหว่าง ค.ศ. 1924–1930 เขาได้เดินทางไปฮังการี โรมาเนีย และบัลแกเรียเพื่อศึกษาวัฒนธรรมของชาวยิปซี จนกระทั่งเสียชีวิตในวันที่ 24 กันยายน ค.ศ. 1930 ที่เบร็สเลา

อิทธิพลของงาน
งานในช่วงแรกของเขาจะเห็นอิทธิพลของลัทธิประทับใจ, ยูเกินท์สตีล และสัญลักษณ์นิยม เมื่อเขากลับมาตั้งถิ่นฐานที่เบอร์ลินใน ค.ศ. 1908 รูปแบบการทำงานของเขาก็ได้เปลี่ยนมาเป็นแบบลัทธิสำแดงพลังอารมณ์ ระหว่างนั้นเขาก็ได้พบกับเอริช เฮ็คเคิล และถัดมาใน ค.ศ. 1910 เขาก็ได้เข้าร่วมกลุ่มดีบรึคเคอ เขาเป็นสมาชิกจนกระทั่งภายในกลุ่มเกิดการแตกหักใน ค.ศ. 1913 เนื่องจากความแตกต่างกันของศิลปิน และในขณะเดียวกัน ตัวเขาก็ได้ติดต่อกับศิลปินของกลุ่มเบลาเออไรเทอร์ และเนื่องจากเขามีความประทับใจและศึกษาในเรื่องราวของวัฒนธรรมของชาวยิปซี ผลงานของเขาที่ถ่ายทอดมักออกมาในรูปแบบที่พยายามเล่าเรื่องวิถีชีวิตและความเป็นอยู่ของชาวยิปซีเสียเป็นส่วนใหญ่

ลักษณะของผลงาน
มึลเลอร์นิยมทำงานประเภทภาพพิมพ์แกะไม้ ภาพพิมพ์หิน และจิตรกรรม นับได้ว่าเป็นสมาชิกที่สำคัญคนหนึ่งในลัทธิสำแดงพลังอารมณ์แบบเยอรมัน
# เคปเลอร์-34บี
เคปเลอร์-34บี (ชื่อเดิม Kepler-34(เอบี)บี) เป็นดาวเคราะห์รอบดาวคู่ที่ได้ประกาศการค้นพบพร้อมกับดาวเคปเลอร์-35บี มีดาวแก๊สยักษ์ขนาดเล็กที่โคจรรอบดาว 228 วันรอบสองดาว-อยู่ใกล้กับระยะเวลาการโคจรของดาวเคปเลอร์-16บี 229 วัน

ดาวเคปเลอร์-34บี เกิดความผิดปกติมากกว่า เคปเลอร์-16บี หรือ เคปเลอร์-35บี สาเหตุนี้ยังไม่ทราบ
# กระปรอดเล็ก
กระปรอดเล็ก (basket fern) เป็นเฟินอิงอาศัยในสกุลกระแตไต่ไม้ (Drynaria) กระจายพันธุ์ในประเทศพม่า ไทย อินโดจีน มาเลเซีย จีน โพลีนีเซีย ออสเตรเลีย และหมู่เกาะในมหาสมุทรแปซิฟิกตะวันออกเฉียงใต้ พบตามคาคบไม้สูง ในป่าดิบชื้น หรืออยู่ตามโขดหินที่เปียกชื้น ในป่าเปิดตามแนวลำธารน้ำตก มักพบเจริญเติบโตอยู่รวมกันเป็นกลุ่ม ขนาดรัศมีใหญ่ได้มากกว่า 1 เมตร

ในประเทศไทยมีชื่อพื้นเมืองอื่นดังนี้ กระปรอกหัวหิน (จันทบุรี) กูดตั่ง (เชียงใหม่) กูดเฟือย (เหนือ) กูดไม้ (เหนือ) กูดหางม้า (แม่ฮ่องสอน) กูดอ้อม (เหนือ)เต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549

 ลักษณะทางพฤษศาสตร์ 
กระปรอดเล็กมีลำต้นเป็นเหง้าอวบ ยาว ปกคลุมด้วยเกล็ดสีน้ำตาลอ่อนถึงน้ำตาลเข้ม ใบมีสองแบบ ใบกาบ (sterile frond) และใบสปอร์ (fertile frond) ใบกาบไม่สร้างสปอร์ ยาวได้ถึง 36 ซ.ม. กว้าง 10 ซ.ม. ขอบใบหยักละเอียด ปลายหยักเรียวแหลม ร่างแหของเส้นใบสันนูนมองเห็นได้ชัดเจน ใบสปอร์เป็นใบประกอบแบบขนนก ปลายเดี่ยว ยาว 3-4 ฟุต ใบย่อยรูปรี ปลายเรียวแหลม มีก้านใบย่อยสั้นๆ อับสปอร์ เรียงตัวเป็น 1 แถวขนานไปกับเส้นกลางใบย่อยทั้งสองข้าง อับสปอร์จมอยู่ในผิวใบ ปูดนูนขึ้นมาถึงด้านหน้าใบกระแตไต่ไม้ fernsiam.com
# เอชดี 171028 บี
เอชดี 171028 บี เป็นดาวเคราะห์นอกระบบที่มีมวลดาวพฤหัสบดีมากกว่า 1.83 โคจรรอบดาว เอชดี 171028 โดยระยะเวลาการโคจรเท่ากับ 1.47 ปี และกึ่งแกนเอกเท่ากับ 1.29 AU
# กระแตไต่ไม้
กระแตไต่ไม้ (,) เป็นเฟิร์นอิงอาศัยในสกุลกระแตไต่ไม้ (Drynaria) กระจายพันธุ์ในเขตร้อน ตั้งแต่ประเทศศรีลังกา อินเดีย จีน เอเชียตะวันออกเฉียงใต้ ฟิจิ และออสเตรเลีย พบเกาะอยู่ตามต้นไม้ใหญ่ หรือโขดหินที่ชุ่มชื้น ในป่าดิบแล้ง ป่าเต็งรัง ป่าชายเลน

ในประเทศไทยมีชื่อพื้นเมืองอื่นดังนี้ กระปรอกว่าว (ชลบุรี,ปราจีนบุรี) กูดขาฮอก (กะเหรี่ยง แม่ฮ่องสอน) เช้าวะนะ (กะเหรี่ยง แม่ฮ่องสอน) เดาน์กาโละ (มลายู ปัตตานี) ใบหูช้าง (กาญจนบุรี) พุดองแคะ (กะเหรี่ยง แม่ฮ่องสอน) สะไบนาง (กาญจนบุรี) สะโมง (นราธิวาส,ส่วย สุรินทร์) และหัวว่าว (ใต้,ประจวบคีรีขันธ์)เต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549

 ลักษณะทางพฤกษศาสตร์ 
กระแตไต่ไม้มีเหง้าอ้วนทอดเลื้อย เส้นผ่าศูนย์กลาง 1.5-4 ซ.ม. และยาวได้มากกว่า 1 เมตร ปกคลุมด้วยเกล็ดแคบหรือขนสีน้ำตาลแดง ขนยาวราว 1-1.8 ซ.ม. ใต้เหง้ามีรากสีน้ำตาล ทำหน้าที่ยึดเกาะและหาอาหาร ใบกาบ ไม่มีก้าน รูปไข่ ปลายแหลม โคนมน ขอบใบหยัก ตื้น ปลายมน ใบกาบจะผลิออกมาในช่วงฤดูฝน เป็นสีเขียวอ่อน เมื่อเริ่มเข้าสู่ฤดูแล้ง จะแห้งเปลี่ยนเป็นสีน้ำตาลติดอยู่กับเหง้า ใบสปอร์ เป็นใบประกอบแบบขนนก เส้นใบเป็นร่างแห อับสปอร์ เกิดบนเส้นใบย่อยของใบสปอร์ อับสปอร์รูปกลม เรียงตัวเป็นระเบียบ 2 ข้างของเส้นกลางใบกระแตไต่ไม้ fernsiam.comกระแตไต่ไม้ สำนักงานโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ
สยามบรมราชกุมารี
# เอชดี 215497 บี
เอชดี 215497 บี เป็นดาวเคราะห์นอกระบบ ซึ่งเป็นวงโคจรK-type แถบลำดับหลัก ของดาวเอชดี 215497 ตั้งอยู่ประมาณ 142 ปีแสง ห่างออกไปจากกลุ่มดาวนกทูแคน ดาวเคราะห์ดวงนี้มีมวลอย่างน้อย 6.6 เท่ามวลของโลก ดาวเคราะห์ดวงนี้ถูกตรวจพบโดยอุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง เมื่อ19 ตุลาคม ค.ศ. 2009 ร่วมกับดาวเคราะห์อื่น ๆ 29 ดวงรวมถึงเอชดี 215497 ซี
# เอชดี 70573 บี
เอชดี 70573 บี โคจรดาวโฮสต์ RV ที่อายุน้อยที่สุดเอชดี 70573 ตั้งอยู่ประมาณ 149 ปีแสง ห่างออกไปจากกลุ่มดาวงูไฮดรา การค้นพบดาวเคราะห์มีความสำคัญเพราะช่วยให้การศึกษาของแผ่นเศษรอบดาวหนุ่มเกี่ยวข้องกับการปรากฏตัวของดาวเคราะห์
# ลีอา ซาลองกา
เลอา ซาลองกา''' (Lea Salonga) เป็นนักร้องและนักแสดงชาวฟิลิปปินส์  มีชื่อเสียงจากการรับบทเป็น คิม หญิงสาวชาวเวียดนามจากละครเวทีเวสต์เอนด์ ของ คลอดด์-มิเชล โชนเบิร์ก, อัลเลน บูบลิล และ ริชาร์ด มอลต์บี เรื่อง มิสไซง่อน ในปี 1989   ซึ่งในเวลาต่อมา เธอได้รับบทเดียวกันนี้ในละครบรอดเวย์ที่นิวยอร์ก คู่กับโจนาทาน ไพรซ์  บทบาทในละครเวทีเรื่องนี้ทำให้เธอได้รับรางวัลโทนี และรางวัลโอลิเวียร์

ซาลองกายังได้รับบทเป็น เอโปนีน และ ฟองตีน ในละครเวทีเรื่อง เหยื่ออธรรม (Les Misérables) ที่นิวยอร์ก ในปี 1993 โดยเป็นนักแสดงชาวเอเชียคนแรกที่ได้รับบทนี้   ต่อมาเธอได้ร่วมงานกับดิสนีย์ โดยพากย์เสียงและร้องเพลงนำในภาพยนตร์แอนิเมชันหลายเรื่อง ได้แก่ อะลาดิน (1992), มู่หลาน (1998) และ  มู่หลาน 2'' (2004)
# อาเลกเซย์ ฟอน ยัฟเลนสกี
อาเลกเซย์ ฟอน ยัฟเลนสกี  หรือ อะเลคเซย์ เกออร์กีวิช ยัฟเลนสกี  เป็นจิตรกรลัทธิสำแดงพลังอารมณ์ชาวรัสเซียที่มีผลงานในประเทศเยอรมนี เกิดเมื่อวันที่ 26 มีนาคม ค.ศ. 1864 ที่เมืองตอร์จอค (Torzhok) ในจักรวรรดิรัสเซีย เขาเป็นลูกของทหารในกองทัพล่าอาณานิคม เขาโตขึ้นในไวต์รัสเซีย (ปัจจุบันคือภาคตะวันออกของประเทศเบลารุส) ใกล้กับชายแดนปรัสเซียต่อมาเขาและแม่ของเขาได้ย้ายไปที่นครมอสโกใน ค.ศ. 1874 และเข้าได้ศึกษาที่โรงเรียน Grammar School ซึ่งเป็นโรงเรียนสำหรับเจ้าหน้าที่ทหารตั้งแต่ ค.ศ. 1877

หลังจากที่พ่อของเขาได้เสียชีวิต เขาได้เข้าเรียนในโรงเรียนเตรียมทหารในนครมอสโกและได้ติดยศร้อยโทใน ค.ศ. 1884 เวลานั้นเขาพยายามที่จะเข้าเรียนที่โรงเรียนศิลปะแห่งหนึ่ง แต่เขาก็ทำไม่สำเร็จ แต่ในที่สุดเขาก็สามารถเข้าเรียนโรงเรียนศิลปะที่กรุงเซนต์ปีเตอร์สเบิร์ก และที่นั่นเขาได้เรียนกับอิลยา เรปิน (Ilya Repin) และเขาได้พบกับมาริยันเนอ ฟอน เวเรฟคิน (Marianne von Werefkin) ซึ่งเธอก็เป็นศิษย์ของเรปินเหมือนกัน ซึ่งต่อมาทั้งคู่ก็เป็นสหายกันจนถึง ค.ศ. 1920 

ต่อมาใน ค.ศ. 1896 เขาออกจากกองทัพและได้ย้ายไปยังเมืองมิวนิก ประเทศเยอรมนี และที่นั่นเขาได้เข้าเรียนที่โรงเรียนศิลปะของอันทอน อัชเบ ที่ซึ่งเขาได้พบกับวาซีลี คันดินสกี และช่วงหลังจากนั้นเขาก็ยังกลับไปอยู่ที่รัสเซีย และเดินทางไปยังประเทศอิตาลีและฝรั่งเศส เมื่อเขาได้ไปที่ฝรั่งเศสเขาก็ได้พบกับอ็องรี มาติส เมื่อถึง ค.ศ. 1906 เขาได้เป็นหนึ่งในสมาชิกของสมาคมศิลปินใหม่แห่งมิวนิก  แต่เขาก็ได้ออกจากสมาคมนี้ใน ค.ศ. 1912 เพื่อไปเข้าร่วมในกลุ่มดีเบลาเออเฟียร์  

ต่อมาในช่วงสงครามโลกครั้งที่ 1 เขาได้อยู่ในเมืองอัสโกนา (Ascona) ประเทศสวิตเซอร์แลนด์จนถึง ค.ศ. 1921 และในปีนี้นั่นเองที่เขาได้แยกกับมาริยันเนอ ฟอน เวเรฟคิน และได้ย้ายไปยังเมืองวีสบาเดินเขาได้เข้าร่วมกับกลุ่มสมาคมเดอร์เบลาเออไรเทอร์  ใน ค.ศ. 1929 โดยมีสมาชิกคือไลโอเนล ไฟนิงเกอร์ (Lyonel Feininger), เพาล์ เคล (Paul Klee) และวาซีลี คันดินสกี เขามีผลงานที่มีชื่อเสียงหลายชิ้น และมีผลงานของเขา 3 ชิ้นที่ได้จัดแสดงในงานนิทรรศการศิลปะที่เสื่อมทราม (Degenerate Art) แต่ใน ค.ศ. 1933 เป็นต้นมา คณะสังคมนิยมแห่งชาติก็สั่งห้ามไม่ให้งานของเขาจัดแสดงในงานนิทรรศการ

ยัฟเลนสกีป่วยเป็นโรคไขข้ออักเสบตั้งแต่ ค.ศ. 1929 และอาการของเขาได้ร้ายแรงขึ้นเรื่อย ๆ จนสุดท้ายเขาป่วยเป็นอัมพาตและเสียชีวิตลงในเมืองวีสบาเดินเมื่อวันที่ 15 มีนาคม ค.ศ. 1941

ผลงานภาพเขียน
# มัคส์ เพ็ชชไตน์
มัคส์ เพ็ชชไตน์ (31 ธันวาคม ค.ศ. 1881 – 29 มิถุนายน ค.ศ. 1955) เป็นศิลปินในลัทธิสำแดงพลังอารมณ์แบบเยอรมัน  และเป็นหนึ่งในสมาชิกกลุ่มดีบรึคเคอ

ชีวิตและผลงาน
เพ็ชชไตน์ศึกษาที่วิทยาลัยประยุกตศิลป์ในเดรสเดินระหว่าง ค.ศ. 1900–1902 และได้เข้าร่วมกับกลุ่มดีบรึคเคอใน ค.ศ. 1906 จนกระทั่ง ค.ศ. 1908 เขาได้ย้ายไปอยู่ที่เบอร์ลินและได้เป็นสมาชิกของกลุ่มน็อยเออเซทเซ็สซีโอน  ถัดมาใน ค.ศ. 1911 เขาได้ก่อตั้ง MUIM Stitute (Modern Painting Lessons) ร่วมกับแอ็นสท์ ลูทวิช เคียร์ชเนอร์ เขาได้ออกจากการเป็นสมาชิกของกลุ่มดีบรึคเคอ เนื่องจากได้เข้าไปมีส่วนร่วมกับนิทรรศการของน็อยเออเซทเซ็สซีโอน เพ็ชชไตน์เข้ารับราชการทหารระหว่าง ค.ศ. 1915–1916 หลังจากรับราชการทหารเสร็จสิ้น ก็ได้เป็นสมาชิกสถาบันศิลปะปรัสเซียใน ค.ศ. 1922 สิบปีให้หลัง เขาถูกเหล่านาซีห้ามไม่ให้เขียนภาพอีกต่อไป อีกทั้งผลงานของเขากว่า 326 ชิ้นได้ถูกยึดไป และสตูดิโอของเขาก็ได้ถูกทำลายโดยการโจมตีทางอากาศด้วยเช่นกัน

ลักษณะของผลงาน
ผลงานของเพ็ชชไตน์เป็นผลงานที่ใช้สีอย่างมีชีวิตชีวา แสดงออกถึงอารมณ์แท้จริงของผู้วาดโดยไม่คำนึงถึงสัดส่วนหรือความเป็นจริงของสิ่งที่วาดมากนัก เพ็ชชไตน์เป็นจิตรกรที่มีชื่อเสียงคนหนึ่งของคริสต์ศตวรรษที่ 20 เขาวาดทั้งสีน้ำและสีน้ำมัน และทำงานภาพพิมพ์เหมือนกับคนอื่น ๆ ในกลุ่ม ทั้งการแกะสลักจากไม้และกะเทาะหิน
thumbnail|right|ภาพของมัคส์ เพ็ชชไตน์
# โจเซฟ เอสตราดา
โจเซฟ "เอรัป" เอเฮร์ซีโต เอสตราดา (Joseph "Erap" Ejercito Estrada)  อดีตประธานาธิบดีคนที่ 13 ของฟิลิปปินส์ ดำรงตำแหน่งระหว่างปี พ.ศ. 2541 ถึง พ.ศ. 2544

เอสตราดาเกิดที่มะนิลา มีชื่อเสียงจากการเป็นพระเอกภาพยนตร์ โดยรับบทนำในภาพยนตร์กว่า 100 เรื่อง ในระยะเวลา 33 ปีที่ประกอบอาชีพนักแสดง จากนั้นได้หันมาเล่นการเมืองท้องถิ่น เป็นนายกเทศมนตรีเมืองซานฮวน ในเขตเมโทรมะนิลา เป็นเวลา 17 ปี แล้วลงสมัครรับเลือกตั้งเป็นสมาชิกสภาสูงของฟิลิปปินส์  และดำรงตำแหน่งรองประธานาธิบดีในสมัยของฟิเดล รามอส

เอสตราดาลงสมัครรับเลือกตั้งเป็นประธานาธิบดีฟิลิปปินส์ในปี พ.ศ. 2540 และชนะการเลือกตั้งอย่างขาดลอย เนื่องจากชื่อเสียงเดิมในฐานะพระเอกภาพยนตร์ยอดนิยม เขาพ้นจากตำแหน่งหลังจากถูกยื่นถอดถอน ด้วยข้อหาคอร์รัปชัน  และถูกตัดสินว่ามีความผิดในข้อหาฉ้อฉล ในปี พ.ศ. 2550 แต่ได้รับการอภัยโทษจากประธานาธิบดีกลอเรีย มาคาปากัล-อาร์โรโย ซึ่งเคยดำรงตำแหน่งรองประธานาธิบดีในสมัยของเอสตราดา

ในการเลือกตั้งประธานาธิบดี พ.ศ. 2553 เอสตราดาได้ลงสมัครอีกครั้ง แต่พ่ายแพ้ให้กับเบนิกโน อากีโนที่ 3
# วงศ์ค้างคาวแวมไพร์แปลง
สำหรับค้างคาวแวมไพร์แปลงที่พบในภูมิภาคอเมริกากลาง ดูที่: ค้างคาวสเปกตรัม

วงศ์ค้างคาวแวมไพร์แปลง  เป็นวงศ์ของสัตว์เลี้ยงลูกด้วยนมจำพวกค้างคาววงศ์หนึ่ง ใช้ชื่อวิทยาศาสตร์ว่า Megadermatidae

ค้างคาวในวงศ์นี้ มีถิ่นกำเนิดและกระจายพันธุ์ตั้งแต่ทวีปแอฟริกาตอนกลาง จนถึงเอเชียตะวันออกเฉียงใต้ และออสเตรเลียMacdonald, D., ed. (1984). The Encyclopedia of Mammals. New York: Facts on File. p. 804. ISBN 0-87196-871-1. แรกเริ่มมีความเข้าใจว่า ค้างคาวในวงศ์นี้กินเลือดสัตว์อื่นเป็นอาหาร เหมือนค้างคาวแวมไพร์ที่พบในทวีปอเมริกาใต้และอเมริกากลาง แต่หาใช่ความจริงไม่ เมื่อมีการศึกษามากขึ้น พบกว่าค้างคาวในวงศ์นี้กินแมลง รวมถึงสัตว์เลี้ยงลูกด้วยนมขนาดเล็กเป็นอาหาร และรวมถึงค้างคาวด้วยกันเองด้วย แต่พฤติกรรมนี้ยังเป็นที่ถกเถียงกันอยู่ว่าจริงหรือไม่

แบ่งออกได้เป็น 5 สกุล 6 ชนิดจาก itis.gov  สำหรับในประเทศไทยพบทั้งหมด 3 ชนิด

 การจำแนก 
 Cardioderma
 ค้างคาวจมูกหัวใจ (Cardioderma cor)
 Lavia
 ค้างคาวปีกเหลือง (Lavia frons)
 Macroderma
 ค้างคาวผี (Macroderma gigas)
 Megaderma  (พบได้ในประเทศไทย) 
 ค้างคาวแวมไพร์แปลงเล็ก (Megaderma spasma)
 ค้างคาวแวมไพร์แปลงใหญ่ (Megaderma lyra) 
 Eudiscoderma <small> (พบได้ในประเทศไทย)
ค้างคาวแวมไพร์แปลงทองอารีย์ (Eudiscoderma thongareeae)
 ดูเพิ่ม 
 ค้างคาวแวมไพร์
# เอชดี 147018 บี
เอชดี 147018 บี เป็นดาวเคราะห์นอกระบบ และดาวเคราะห์ก๊าซยักษ์ ซึ่งโคจรรอบแถบลำดับหลักประเภท G ดาวฤกษ์เอชดี 147018 ตั้งอยู่ที่ประมาณ 140 ปีแสง ห่างออกไปจากกลุ่มดาวสามเหลี่ยมใต้ ดาวเคราะห์ดวงนี้มีมวลขั้นต่ำเกินกว่าสองเท่าของดาวพฤหัสบดี แต่ดาวเคราะห์ดวงนี้โคจรมากใกล้เคียงกับดาวพฤหัสบดีมากกว่าดวงอาทิตย์โดยมีปัจจัย 22 ขณะเดียวกันก็มีวงโคจรผิดปกติ ดาวเคราะห์สามารถได้ใกล้เคียงกับดาวเป็น 0.13 AU หรือได้รับเท่า 0.35 AU ไกลออกไปมีอีกเป็นดาวเคราะห์ซุเปอร์โจเวียนเอชดี 147018 ซี ซึ่งถูกค้นพบในวันเดียวกันว่าเป็นดาวเคราะห์นี้เมื่อ 11 สิงหาคม ค.ศ. 2009
# เอชดี 147513 บี
เอชดี 147513 บี เป็นดาวเคราะห์นอกระบบ ตั้งอยู่ประมาณ 42 ปีแสง ห่างออกไปจากกลุ่มดาวแมงป่อง ดาวเคราะห์ดวงนี้มีอย่างน้อย 21% ที่มีมวลมากกว่าดาวพฤหัสบดี แต่ต่างกันตรงดาวพฤหัสบดีโคจรรอบดาวฤกษ์ใกล้ชิดมาก หมายถึงระยะทางห่างออกไปเพียงหนึ่งในสามมากกว่าระยะทางของโลกจากดวงอาทิตย์ วงโคจรยังผิดปกติที่เพเรียสตรอน ดาวเคราะห์ดวงนี้อยู่ใกล้กับดาวมากกว่าโลกอยู่จากดวงอาทิตย์ ในขณะที่ในอพาสตรอน ดาวเคราะห์ดวงนี้อยู่ไกลออกไปจากดาวอังคารมากกว่าดวงอาทิตย์
# เอชดี 147018 ซี
เอชดี 147018 ซี เป็นดาวเคราะห์นอกระบบ และดาวเคราะห์ก๊าซยักษ์ ซึ่งโคจรรอบแถบลำดับหลักประเภท G ดาวฤกษ์เอชดี 147018 ตั้งอยู่ที่ประมาณ 140 ปีแสง ห่างออกไปจากกลุ่มดาวสามเหลี่ยมใต้ มันมีมวลอย่างน้อยหกและครึ่งเวลามากกว่าดาวพฤหัสบดีและวงโคจรสองเกือบสองเท่าระยะทางโลกและดวงอาทิตย์ ดาวเคราะห์ดวงนี้อยู่แปดเท่าห่างไกลออกไปเกิน เอชดี 147018 บี ดาวเคราะห์ดวงนี้ถูกค้นพบเมื่อ 11 สิงหาคม ค.ศ. 2009 โดยวิธีรัศมีความเร็ว
# มาร์แซล ดูว์ช็อง
อ็องรี-รอแบร์-มาร์แซล ดูว์ช็อง (28 กรกฎาคม ค.ศ. 1887 – 2 ตุลาคม ค.ศ. 1968) (ออกเสียง ;"Duchamp". Webster's New World College Dictionary.) เป็นจิตรกร ประติมากร นักเล่นหมากรุก และนักเขียนชาวฝรั่งเศส-อเมริกัน ผู้ซึ่งผลงานมีความเกี่ยวข้องกับศิลปะในลัทธิคิวบิสม์, ดาดา และ คอนเซปชวลIan Chilvers & John Glaves-Smith, A Dictionary of Modern and Contemporary Art. Oxford University Press, p. 203 ดูว์ช็อง, ปาโบล ปิกัสโซ และ อ็องรี มาตีส มักได้รับการกล่าวขานว่าเป็นศิลปินสามคนที่ช่วยนิยามการพัฒนาและปฏิรูปศิลปะพลาสติกในทศวรรษต้นของศตวรรษที่ 20 และวิวัฒนาการอย่างใหญ่ต่อวงการประติมากรรม ดูว์ช็องมีอิทธิพลอย่างมากต่อศิลปะในศตวรรษที่ 20 และ 21 และมีอิทธิพลอย่างมากต่อศิลปะแนวคอนเซปชวลที่เกิดขึ้นในยุคหลัง ดูว์ช็องมีมุมมองต่อศิลปะว่าเขาประสงค์ให้ศิลปะเป็นผู้รับใช้จิตใจ (to use art to serve the mind) Marcel Duchamp (1887–1968) at Metropolitan Museum of Art
# โจนาทาน ไพรซ์
โจนาทาน ไพรซ์ นักแสดงภาพยนตร์และละครเวทีชาวเวลส์  ไพรซ์มีชื่อเสียงจากบทบาทในละครเวทีของเชกสเปียร์หลายเรื่อง โดยเฉพาะเรื่อง แฮมเลต (1980) ที่ลอนดอน ที่ทำให้เขาได้รับรางวัลโอลิเวียร์ ทำให้เขาได้รับบทบาทในภาพยนตร์โทรทัศน์อังกฤษหลายเรื่อง และเริ่มมีชื่อเสียงจากบทนำในภาพยนตร์ไซไฟนอกกระแสอังกฤษเรื่อง บราซิล (1985)

ไพรซ์ยังได้รับบทบาทในภาพยนตร์ใหญ่หลายเรื่อง เช่น เอวิตา (1996), พยัคฆ์ร้ายไม่มีวันตาย (1997), ไพเรทส์ออฟเดอะแคริบเบียน (3 ภาค) และยังได้รับรางวัลโอลิเวียร์ และรางวัลโทนี "Jonathan Pryce Biography ". Allocine.co.uk. Retrieved on 26 November 2007.O'Keefe, Robert (20 September 1999). "Miss Saigon 10th Anniversary show 1990 Review ". London Theater Guide Online. Retrieved on 26 November 2007. จากบทบาทในละครเวที มิสไซง่อน (1989) ของ คลอดด์-มิเชล โชนเบิร์ก, อัลเลน บูบลิล และ ริชาร์ด มอลต์บี

หลังการแสดงละครเวทีมิสไซง่อน ที่เวสต์เอนด์ ลอนดอน ซึ่งได้รับคำชื่นชมเป็นอย่างสูง และจะไปเปิดการแสดงที่บรอดเวย์ สหรัฐอเมริกา ไพรซ์ไม่ได้รับอนุมัติจากสมาคมนักแสดง (Actors' Equity Association - AEA) ให้แสดงในสหรัฐอเมริกา เนื่องจากระเบียบเกี่ยวกับ "นักแสดงชาวคอเคเชียนที่ต้องรับบทเป็นชาวเอเชีย" Rothstein, Mervyn (8 August 1990). "Union Bars White in Asian Role; Broadway May Lose 'Miss Saigon'". The New York Times. ทำให้แคเมรอน แมคอินทอช ผู้อำนวยการสร้าง ถึงกับต้องประกาศยกเลิกการแสดงในสหรัฐอเมริกา เพื่อเป็นการกดดันสมาคม AEA จึงทำให้ไพรซ์ได้รับอนุฐาตให้แสดงในสหรัฐอเมริกาในที่สุด Rich, Frank (10 August), 1990). "Jonathan Pryce, 'Miss Saigon' and Equity's Decision (page 3)". The New York Times. Retrieved on 6 November 2007.
# เอชดี 76700 บี
เอชดี 76700 บี เป็นดาวเคราะห์นอกระบบที่ค้นพบการโคจรรอบดาวฤกษ์เมื่อปี ค.ศ. 2002 ดาวเคราะห์ดวงนี้เป็นดาวพฤหัสบดีร้อนที่มีมวลอย่างน้อย 0.233 เท่าของดาวพฤหัสบดี มันโคจรใกล้กับดาวฤกษ์ในเวลาน้อยกว่าสี่วัน
# มหาวิทยาลัยเทคนิคเดรสเดิน
มหาวิทยาลัยเทคนิคเดรสเดิน  เป็นมหาวิทยาลัยที่ใหญ่ที่สุดในเมืองเดรสเดิน ใหญ่ที่สุดซัคเซิน และหนึ่งในสิบมหาวิทยาลัยที่ใหญ่ที่สุดในเยอรมนี มีจำนวนนักศึกษา 36,066 คน (ใน ค.ศ. 2010)Facts and figures of TUD ชื่อ  นี้เริ่มใช้มาตั้งแต่ ค.ศ. 1961 แต่ตัวมหาวิทยาลัยนั้นมีประวัติย้อนไปถึง ค.ศ. 1828 เป็นหนึ่งในมหาวิทยาลัยที่เก่าแก่ที่สุดของประเทศเยอรมนี เทอูเดรสเดินเป็นสมาชิกของกลุ่มมหาวิทยาลัยเทคนิคเยอรมัน เทอูน็อยน์
# 2เอ็ม1207บี
2เอ็ม1207บี เป็นวัตถุมวลดาวเคราะห์ ที่โคจรรอบดาวแคระน้ำตาล 2เอ็ม1207 อยู่ในกลุ่มดาวคนครึ่งม้า อยู่ห่างจากโลกประมาณ 170 ปีแสง"The Distance to the 2M1207 System", Eric Mamajek, November 8, 2007. Accessed on line June 15, 2008. น่าสังเกตคือเป็นหนึ่งในดาวเคราะห์ดวงแรกอาสาสมัครเปรียบที่จะสังเกตโดยตรง (โดยการถ่ายภาพอินฟราเรด) ค้นพบในปี ค.ศ. 2004
# โกปาลิเบร์ตาโดเรส
โกปาลิเบร์ตาโดเรสเดอาเมริกา  หรือ กอปาลีเบร์ตาโดริสดาอาแมรีกา  เป็นการแข่งขันฟุตบอลระหว่างสโมสรต่าง ๆ ในทวีปอเมริกาใต้ จัดขึ้นทุกปีโดยสมาพันธ์ฟุตบอลอเมริกาใต้ โดยชื่อการแข่งขันตั้งขึ้นเพื่อเป็นเกียรติแก่ โฮเซ เด ซาน มาร์ติน และซิมอน โบลิบาร์ ผู้นำในการประกาศเอกราชในประเทศแถบลาตินอเมริกาจากสเปนและโปรตุเกส ซึ่งเป็นที่รู้จักกันในนาม Libertadores

ปัจจุบันมีผู้สนับสนุนหลักในการแข่งขันคือบริดจสโตน จึงมีชื่อเรียกว่า โกปาบริดจสโตนลิเบร์ตาโดเรส 

โดยตั้งแต่ปี ค.ศ. 1960–2004 ผู้ชนะจะได้สิทธิ์แข่งขันอินเตอร์คอนติเนนตัลคัพ และตั้งแต่ปี ค.ศ. 2005 เป็นต้นมา ผู้ชนะจะได้สิทธิ์แข่งขันฟีฟ่าคลับเวิลด์คัพในปลายปีที่แข่งขัน

ทำเนียบผู้ชนะเลิศ

 ผู้ชนะเลิศ (จำแนกตามสโมสร) 
สโมสรชนะเลิศรองชนะเลิศปีที่ได้ชนะเลิศปีที่ได้รองชนะเลิศ อินเดเปนดิเอนเต701964, 1965, 1972, 1973, 1974, 1975, 1984— โบกายูนิออร์ส661977, 1978, 2000, 2001, 2003, 20071963, 1979, 2004, 2012, 2018, 2023 เปญญาโรล551960, 1961, 1966, 1982, 19871962, 1965, 1970, 1983, 2011 ริเบร์เปลต431986, 1996, 2015, 20181966, 1976, 2019 เอสตูเดียนเตส411968, 1969, 1970, 20091971 โอลิมเปีย341979, 1990, 20021960, 1989, 1991, 2013 นาซิโอนัล331971, 1980, 19881964, 1967, 1969 เซาเปาลู331992, 1993, 20051974, 1994, 2006 ซังตุส311962, 1963, 20112003 กรูเซย์รู221976, 19971977, 2009 อาแลเกร็งซี221983, 19951984, 2007 อัตเลตีโกนาซีโอนัล211989, 20161995 อิงเตร์นาซีโยนัล212006, 20101980 ฟลาเม็งกู201981, 2019— ปัลเมย์รัส1319991961, 1968, 2000 โกโล-โกโล1119911973  ฟลูมิเนนเซ่1120232008 ราซินกลุบ101967— อาร์เคนตีโนสยูนีออร์ส101985— เบเลซ ซาร์สฟิลด์101994— วัชกู ดา กามา101998— ออนเซกัลดัส102004— เอเลเดกู กีโต102008— คอรินเทียนส์102012— อัตเลชีกูมีเนย์รู102013— ซานโลเรนโซ 102014—

 ผู้ชนะเลิศ (จำแนกตามชาติ) 
ประเทศชนะเลิศรองชนะเลิศ  25 13  20 15  8 8  3 7  3 5  1 5  1 3  0 3  0 2  0 0  0 0

 แหล่งข้อมูลอื่น 

 Conmebol.com  เว็บไซต์ทางการ
 Copa Libertadores at Fox Sports en Español
 Copa Libertadores at ESPN 
 Copa Libertadores at Goal
 Copa Libertadores at Univision
 Copa Libertadores at Fox Soccer
 Copa Libertadores results at RSSSF.com
 Copa Libertadores at worldfootball.net
 Copa Libertadores at southamericanfutbol.com 
 Copa Libertadores at www.copalibertadores.ru/
# เอชดี 240210 บี
เอชดี 240210 บี เป็นดาวเคราะห์นอกระบบ ที่มีมวลดาวพฤหัสบดีเท่ากับ 6.9 ค้นพบเมื่อวันที่ 10 กรกฎาคม ค.ศ. 2009 โดย Niedzielski et al ใช้กล้องโทรทรรน์ฮ็อบบี้-อีเบอร์ลี่ (web preprint) โคจรรอบดาวก๊าซยักษ์ K3 เอชดี 240210 อยู่ในกลุ่มดาวแคสซิโอเปีย แยกออกจากวงโคจรเฉลี่ยอยู่ที่ 1.33 หน่วยดาราศาสตร์ห่างจากดาวฤกษ์ของมันกับปี 501.75 วัน

ดูเพิ่ม
 BD+14°4559 b
 BD+20°2457 b
 BD+20°2457 c
# สนามกีฬาเปตรอฟสกี
สนามกีฬาเปตรอฟสกี  เป็นสนามกีฬาคอมเพล็กซ์ ที่มีความซับซ้อนสนามกีฬาแห่งนี้ประกอบด้วยจำนวนของอาคารกีฬาหนึ่งในนั้นคือสนามกีฬาแกรนด์ซึ่งเป็นสนามเหย้าของ สโมสรฟุตบอลเซนิตเซนต์ปีเตอร์สเบิร์กและสำหรับความเรียบง่ายโดยเรียกสนามเป็น เพร์ทรอฟสคาย สเตเดียม มีความจุ 21,405 ที่นั่ง นอกจากนี้ยังมีอีกสนามฟุตบอลสนามกีฬาไมเนอร์ (MSA) ของ เพร์ทรอฟสคาย ในปี 2008 ถูกใช้โดยหลายทีมที่แข่งขันในลีกอาชีพอย่าง สโมสรฟุตบอลดินาโมเซนต์ปีเตอร์สเบิร์ก, สโมสรฟุตบอลเซนิตทูเซนต์ปีเตอร์สเบิร์ก และ สโมสรฟุตบอลเซเวอร์มัวร์แมนซัค์ ตั้งอยู่บนฝั่งเปโตรกราดในภาคกลางของเซนต์ปีเตอร์ เพร์ทรอฟสคาย เกาะเกาะแห่งหนึ่งในแหลมมลายูแม่น้ำเนวาที่เชื่อมต่อกับที่อยู่ติดกัน
อ้างอิง

แหล่งข้อมูลอื่น
Official website 
FC Zenit Official Site
# สนามกีฬาลุจนีกี
กรีฑาสถานแห่งศูนย์โอลิมปิกลุจนีกี (ก่อนปี 1992 สนามกีฬาลุจนีกีเคยใช้ชื่อว่า กรีฑาสถานและสนามกีฬากลางวลาดีมีร์ อิลลิช เลนิน ) ในมอสโก หรือเรียกสั้น ๆ ว่า สนามกีฬาลุจนีกี  เป็นสนามกีฬาที่ใหญ่ที่สุดในประเทศรัสเซีย มีความจุที่นั่งทั้งหมด 81,000 ที่นั่ง ซึ่งทั้งหมดมีหลังคาคลุม

สนามกีฬานี้เป็นส่วนหนึ่งของศูนย์โอลิมปิกลุจนีกี ก่อนเรียกว่าสนามกลางเลนิน เป็นสนามกีฬาหลักของโอลิมปิกฤดูร้อน 1980 และปัจจุบันยังเป็นสนามฟุตบอลของสโมสรฟุตบอลชื่อดังในรัสเซีย คือ สโมสรฟุตบอลซีเอสเคเอมอสโก และสโมสรฟุตบอลสปาร์ตัคมอสโก โดยสนามแห่งนี้มีระดับ 4 ดาว จากการรับรองมาตรฐานจากยูฟ่า และสนามแห่งนี้เคยจัดในการแข่งขันฟุตบอลถ้วยยุโรปมาแล้วสองเหตุการณ์ คือ ยูฟ่าคัพ รอบชิงชนะเลิศ 1999 ระหว่างสโมสรฟุตบอลปาร์มากับออแล็งปิกเดอมาร์แซย์ และยูฟ่าแชมเปียนส์ลีก รอบชิงชนะเลิศ 2008 ระหว่างสโมสรฟุตบอลเชลซีกับสโมสรฟุตบอลแมนเชสเตอร์ยูไนเต็ด สนามแห่งนี้ได้ใช้ในการจัดฟุตบอลโลก 2018 ซึ่งรวมถึงรอบชิงชนะเลิศ

นอกจากนี้ สนามกีฬาลุจนีกี ยังเคยใช้เป็นสถานที่จัดงานชุมนุมเพื่อฉลอง 8 ปี การผนวกไครเมีย และสนับสนุนปฏิบัติการรุกรานยูเครน เมื่อวันที่ 18 มีนาคม ค.ศ. 2022 โดยมีผู้เข้าร่วมกว่า 200,000 คน ซึ่งสื่อได้รายงานว่ามีเจ้าหน้าที่รัฐเข้าร่วม และบางส่วนได้รับเงินหรือถูกบังคับให้เข้าร่วมการชุมนุม

 หมายเหตุ
# เอชดี 222582 บี
เอชดี 222582 บี เป็นดาวเคราะห์นอกระบบที่มีมวลมากกว่า 7 เท่าของดาวพฤหัสบดี โคจรอยู่รอบดาวฤกษ์เอชดี 222582 ระยะเวลาการโคจรคือ 572 วัน และวงโคจรที่กึ่งแกนเอกเท่ากับ 1.35 AU หนึ่งในวงโคจรประหลาดที่สุดของดาวเคราะห์ที่รู้จักกันใด ๆ
# สกุลแมวลายหินอ่อน
สกุลแมวลายหินอ่อน สกุลแมวลายหินอ่อน เป็นสกุลของสัตว์เลี้ยงลูกด้วยนมในวงศ์แมว (Felidae) ใช้ชื่อสกุลว่า Pardofelis ปัจจุบันมีแมวชนิดเดียวที่อยู่ในสกุลนี้คือ แมวลายหินอ่อนที่อาศัยในเอเชียตะวันออกเฉียงใต้ ส่วนแมวอีกสองชนิดที่เคยอยู่ในสกุนี้ ปัจจุบันอยู่ในสกุล Catopuma.

โดยคำว่า Pardofelis นั้นเป็นภาษาละติน 2 คำ คือ pardus หมายถึง เสือดาว และ felis หมายถึง แมวPalmer, T. S.; Merriam, C. H. (1904). Index generum mammalium: a list of the genera and families of mammals. Government Printing Office, Washington.

ประวัติ
สัตว์ที่อยู่ในสกุลนี้นั้น มีด้วยกัน 3 ชนิด กระจายพันธุ์ในทวีปเอเชีย ตั้งแต่ภาคใต้ของจีน, อินโดจีน จนถึงเกาะบอร์เนียว โดยสกุลนี้ถูกตั้งขึ้นโดยนักสำรวจและนักธรรมชาติวิทยาชาวรัสเซีย นิโคไล เซเวอร์ทซอฟ ในปี ค.ศ. 1858 โดยมีแมวลายหินอ่อนเป็นต้นแบบSevertzow, M. N. (1858). Notice sur la classification multisériale des Carnivores, spécialement des Félidés, et les études de zoologie générale qui s'y rattachent. Revue et Magasin de Zoologie Pure et Appliquée 2e Série, T. X Séptembre 1858: 385–396. จากการศึกษาพบว่าสกุลนี้ได้พัฒนาตัวเองขึ้นมาเมื่อ 9.4 ล้านปีก่อน Johnson, W. E., Eizirik, E., Pecon-Slattery, J., Murphy, W. J., Antunes, A., Teeling, E., O'Brien, S. J. (2006). The late miocene radiation of modern felidae: A genetic assessment. Science 311: 73–77. และมีความสัมพันธ์กับสัตว์สกุลอื่นในวงศ์เดียวกัน ที่พบในทวีปแอฟริกา 2-3 ชนิด คือ เซอร์วัล, คาราคัล และแมวสีทองแอฟริกัน โดยอาจมีบรรพบุรุษร่วมกัน  Johnson, W. E., O'Brien, S. J. (1997). Phylogenetic reconstruction of the Felidae using 16S rRNA and NADH-5 mitochondrial genes. Journal of Molecular Evolution 44: S98–116.